ועדת הכלכלה, כנסת 20, פרוטוקול מספר 914, 2018-12-31 12:40

איתן כבל: שלום רב, אני מתכבד לפתוח את הישיבה.

איתן כבל: כפי שסיכמנו, ערכתי רביזיה.

איתן כבל: אני ברשות

איתן כבל: כם רוצה להזכיר - תקנות התעבורה (תיקון מס'...), התשע"ז-2016, בדבר תפקידי קצין הבטיחות, בקשת לדיון מחודש מאת חבר הכנסת כבל ודיון מחודש בתקנה 8, תיקון תקנה 585א פסקה (16) בנושא דסקית הטכוגרף.

איתן כבל: אני מאשר את הבקשה שלי לרביזיה, ואני רוצה לחזור ולהבהיר, כדי שנהיה על זה.

איתן כבל: אחר כך מצדי תנסחו את זה איך שאתם רוצים, אבל זה יהיה ברוח הדברים שאני אומר.

איתן כבל: האחריות לשמירת הדסקיות היא על בעל הרכב, כפי שמופיע בחוק היום.

איתן כבל: אני כן מנחה – וזה יהיה גם בתקנות, שקצין הבטיחות יתעד.

איתן כבל: זה מחשב יכול – יתעד רק חריגות.

מרב תורג'מן: נוסח הסעיף, כפי שהציע משרד התחבורה והסרה לתיעוד הפענוח השוטף יהיה כך: "לבדוק את דסקות הטכוגרף המותקנות ברכב, לפענח ולטפל בחריגות כדי לפקח על שעות הנהיגה והמנוחה ועל מהירות הנסיעה של הנהגים במפעל, וכן לתעד את הדסקות המעידות על חריגות ולשמר את התיעודים כאמור במשך 180 ימים לפחות".

קריאות: מסכימים.

מרב תורג'מן: הורדתי את התיעוד השוטף, לאור בקשת יושב-ראש הוועדה.

אברהם ישעיהו: העניין השוטף - אני רוצה להיות בטוח שבדק את כל ה-30 יום.

אברהם ישעיהו: זה השוטף.

אברהם ישעיהו: וזה מה שסיכמנו פה.

איתן כבל: טוב, תוסיפי את ענין השוטף.

איתן כבל: עשיתי פה מעשה מעל ומעבר.

איתן כבל: אל תפריעו.

מרב תורג'מן: אדוני, הרישא של הפסקה קובעת שהוא צריך לבדוק את הדסקות, אז למה הוא צריך גם לתעד באופן שוטף?

אברהם ישעיהו: כי זה בדיוק מה שיוכיח שהוא כן בדק את כל החודשים.

אברהם ישעיהו: לכן אני רוצה לראות את השוטף.

מרב תורג'מן: הרי יש לו חובה לבדוק את הדסקית.

מרב תורג'מן: יש לו גם חובה לדווח על החריגות.

מרב תורג'מן: יש לו חובה לשמור על החריגות.

אברהם ישעיהו: אני אוכל לבדוק, שהוא באמת באופן שוטף עשה את זה, זה רק אם אוכל לראות.

סיגלית ברקאי-וקאיל: בשביל לדעת על החריגות אתה צריך לדעת שהיתה לך חריגה.

סיגלית ברקאי-וקאיל: איך תדע שהיתה חריגה?

סיגלית ברקאי-וקאיל: הרעיון הוא שאם לא יהיה לך תיעוד של זה, איך תזכור האם אתמול- - -

איתן כבל: גברתי צודקת.

איתן כבל: תוסיפי את התוספת הזו של ישעיהו.

מרב תורג'מן: אז לתעד את פענוח הדסקות.

איתן כבל: תודה.

איתן כבל: אני מאשר את התיקון, ובא לציון גואל, ברוך השם.

איתן כבל: אני רק רוצה לומר – קודם כל, תודה לכולם.

איתן כבל: אני מתנצל בפני מי שכעס עליי.

איתן כבל: שוב אני אומר - אישרתי.

איתן כבל: אני רוצה לומר לתודה לכולם.

איתן כבל: עשינו פה כברת דרך גדולה מאוד-מאוד.

איתן כבל: אני מודה לכל מי שעסק במלאכה.

איתן כבל: אני אומר לממשלה, שהיא תצטרך להתמודד עם שיטת ההעסקה.

איתן כבל: אמרתי את דעתי בעניין.

איתן כבל: אני חושב שמשרד התחבורה כן יכול היה להוציא תחת ידיו את התוצאה הטובה ביותר בעניין הזה לו קודם כל אסף את הנתונים, אז הוא ידע להתמודד עם השאלה הזאת, ואני אומר שכן אפשר לקבוע כללים מהיום והלאה.

איתן כבל: זה רק עניין של אתה חונן לאדם דעת ומלמד לאנוש בינה.

איתן כבל: אני אמרתי את דעתי, ואומר אותה בפעם האחרונה: אני בעד העסקה ישירה.

איתן כבל: זה לא משהו שהוא זר לי.

איתן כבל: זה חלק מתפישת העולם שלי, עם הכללים שנדרשים כדי שהאנשים בתפקיד הזה לא יתאבנו ולא ישכחו את המשימה שלשמה, אבל בשום פינים ואופן איני יכול להרשות לעצמי שמי שלא עובד בהעסקה ישירה אלא בכל שיטת העסקה אחרת לגיטימית שמוכרת על-ידי המערכות לא יוכל לעסוק בעניין הזה, אלא שצריך לקבוע כללים, מתי זה ומתי זה - וזה המשרד כן יכול היה, ועוד איך, לעשות.

איתן כבל: ולו היה לו מעקב, כנראה שהדברים היו נראים אחרים.

איתן כבל: הוצאנו מתחת ידינו אחרי מספר רב של דיונים, שלא היה לו אח ורע בעניין הזה - תשעה דיונים.

איתן כבל: ברוך השם, הגענו לקו הסיום, ואני מאחל לכולם שקציני הבטיחות יעשו את עבודתם נאמנה, ושאנחנו האזרחים נעשה את עבודתנו עוד לפניהם נאמנה.

איתן כבל: תודה רבה, הישיבה נעולה.